ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
জাতীয় খাদ্য সুরক্ষা আইন  ২০১৩ অনুসারে এই আইনের আওতায় সুবিধাভোগীদের অন্তর্ভুক্ত করা এবং বাদ দেওয়া সংশ্লিষ্ট রাজ্য/ কেন্দ্রশাসিত অঞ্চলের সরকারের দায়িত্ব
বিভিন্ন অনিয়মের জন্য রাজ্য/ কেন্দ্রশাসিত অঞ্চলগুলি ২০১৪ থেকে ২০২১ সময়কালের মধ্যে প্রায় ৪.২৮ কোটি রেশন কার্ড বাতিল করেছে
বর্তমানে, বিভাগ থেকে বরাদ্দ করা মাসিক খাদ্যশস্যের প্রায় ৯০ শতাংশ রাজ্য/ কেন্দ্রশাসিত অঞ্চলগুলি বৈদ্যুতিন পয়েন্ট অফ সেল লেনদেনের মাধ্যমে বিতরণ করে
নতুন দিল্লি, ২৩ মার্চ, ২০২২
লোকসভায় আজ এক প্রশ্নের লিখিত জবাবে কেন্দ্রীয় ক্রেতা বিষয়ক, খাদ্য ও গণবন্টন প্রতিমন্ত্রী শ্রীমতী সাধ্বী নিরঞ্জন জ্যোতি জানিয়েছেন, জাতীয় খাদ্য সুরক্ষা আইন  ২০১৩ অনুসারে এই আইনের আওতায় সুবিধাভোগীদের অন্তর্ভুক্ত করা এবং বাদ দেওয়া সংশ্লিষ্ট রাজ্য/ কেন্দ্রশাসিত অঞ্চলের সরকারের দায়িত্ব। এটি একটি ধারাবাহিক প্রক্রিয়া। রাজ্য/ কেন্দ্রশাসিত অঞ্চলগুলি যোগ্যতার যেসব মাপকাঠি নির্দিষ্ট করে, সেই অনুসারে অন্তর্ভুক্তিকরণ এবং বর্জনের প্রক্রিয়া চলে। জাতীয় খাদ্য সুরক্ষা আইনের আওতায় গণবন্টন প্রক্রিয়ার মাধ্যমে বিতরণ করা সামগ্রী যাতে সুনির্দিষ্ট গ্রাহকদের কাছেই পৌঁছয় সেজন্য প্রযুক্তির সাহায্য নেওয়া হয়েছে। রেশন কার্ডের ডিজিটাইজেশন, একই মানে একাধিক রেশন কার্ড, স্থায়ী স্থানান্তর, মৃত্যু, ভুয়ো রেশন কার্ড চিহ্নিতকরণ প্রভৃতি কারণে রাজ্য/ কেন্দ্রশাসিত অঞ্চলগুলি ২০১৪ থেকে ২০২১ সাল পর্যন্ত প্রায় ৪.২৮ কোটি রেশন কার্ড বাতিলের কথা জানিয়েছে। পশ্চিমবঙ্গে ২০১৪ সালে ১৬,৭৭,৩১১টি, ২০১৫ সালে ২১,৮৪,১৫২টি, ২০১৬ সালে শূন্য, ২০১৭ সালে শূন্য, ২০১৮ সালে ৮৮,৫৯৩টি, ২০১৯ সালে ১,০০,১৫১টি, ২০২০ সালে ৫৯,৬৬৬টি এবং ২০২১ সালে শূন্যটি রেশন কার্ড বাতিল করা হয়েছে। সব মিলিয়ে ২০১৪ থেকে ২০২১ সালের মধ্যে পশ্চিমবঙ্গে মোট ৪১,০৯,৮৭৩টি রেশন কার্ড বাতিল হয়েছে। তবে, রেশন কার্ডের সঙ্গে আধার সংযুক্তিকরণ না হলে কোনো রেশন কার্ড বাতিল করা হয়নি।
জাতীয় খাদ্য সুরক্ষা আইনের আওতায় সব সুবিধাভোগী যাতে তাদের অন্ত্যোদয় অন্ন যোজনা এবং অগ্রাধিকারযুক্ত পারিবারিক রেশন কার্ডের মাধ্যমে তাঁদের প্রাপ্য মাসিক খাদ্যশস্য সম্পূর্ণভাবে পান তা সুনিশ্চিত করতে রাজ্য/ কেন্দ্রশাসিত অঞ্চলগুলিকে বিভিন্ন সময়ে চিঠি, বৈঠক এবং ভিডিও কনফারেন্সিং-এর মাধ্যমে পরামর্শ দেওয়া হয়েছে। রেশন দোকানগুলিতে বৈদ্যুতিন পয়েন্ট অফ সেল মেশিন বসিয়ে তার মাধ্যমে লেনদেন করতে, সুবিধাভোগীদের বায়োমেট্রিক প্রমাণ সংগ্রহ করতে এবং বৈদ্যুতিন লেনদেনের রসিদ দিতে বলা হয়েছে।
রেশন কার্ডের সঙ্গে আধার সংযুক্তিকরণের সময়সীমা ৩১.০৩.২০২২ তারিখ পর্যন্ত বাড়ানো হয়েছে। ততদিন পর্যন্ত আধার সংযুক্তিকরণ হয়নি বলে কেউ যাতে প্রাপ্য খাদ্যশস্য থেকে বঞ্চিত না হন, তা সুনিশ্চিত করতে বলা হয়েছে রাজ্য/ কেন্দ্রশাসিত অঞ্চলগুলিকে। এছাড়া, বায়োমেট্রিক বা অন্য কোনো প্রযুক্তিগত কারণে অথবা দুর্বল নেটওয়ার্ক বা অন্য কোনো কারিগরি সমস্যার জন্য কাউকে প্রাপ্য খাদ্যশস্য থেকে বঞ্চিত করা যাবে না।
প্রতিটি রেশন দোকানে যাতে বৈদ্যুতিন ওজন যন্ত্র থাকে এবং রেশন ডিলাররা স্বচ্ছতার সঙ্গে সঠিকভাবে ওজন করেন তার উপর লক্ষ্য রাখতে রাজ্য/ কেন্দ্রশাসিত অঞ্চলগুলিকে বলা হয়েছে। বর্তমানে, বিভাগ থেকে বরাদ্দ করা মাসিক খাদ্যশস্যের প্রায় ৯০ শতাংশ রাজ্য/ কেন্দ্রশাসিত অঞ্চলগুলি বৈদ্যুতিন পয়েন্ট অফ সেল লেনদেনের মাধ্যমে বিতরণ করে।
CG/SD/AS/
(Visitor Counter : 216
শিল্পওবাণিজ্যমন্ত্রক
ভারত থেকে কৃষিজ পণ্যের রপ্তানি সর্বকালীন রেকর্ড ৫০ বিলিয়ন মার্কিন ডলারে পৌঁছে
নতুন দিল্লি, ০৬ এপ্রিল, ২০২২
সামুদ্রিক ও উদ্যানজাত সামগ্রী সহ কৃষিজ পণ্যের রপ্তানি ২০২১-২২-এ ৫০ বিলিয়ন মার্কিন ডলার ছাড়িয়েছে, যা সর্বকালীন রেকর্ড। ডিজিসিআই অ্যান্ড এস- এর পক্ষ থেকে প্রকাশিত প্রাথমিক পরিসংখ্যান অনুযায়ী ২০২১-২২ –এ কৃষিজ পণ্যের রপ্তানি ১৯.৯২ শতাংশ বেড়ে ৫০.২১ বিলিয়ন মার্কিন ডলার হয়েছে। অন্যদিকে, ২০২০-২১ –এ ভারত থেকে কৃষি পণ্যের রপ্তানির পরিমাণ ছিল ৪১.৭৮ বিলিয়ন মার্কিন ডলার। কৃষি পণ্যের রপ্তানিতে গত ২ বছরে এই সাফল্য কৃষকদের আয় বাড়াতে প্রধানমন্ত্রীর স্বপ্ন পূরণে সুদূর প্রসারী ভূমিকা নেবে।
২০২১-২২-এ সর্বাধিক পরিমাণে কৃষি পণ্য রপ্তানির মধ্যে রয়েছে চাল, , গম , চিনি  ও অন্যান্য মোটা জাতীয় দানা শস্য । গম রপ্তানিতে ২০২০-২১ –এর তুলনায় এবার অভাবনীয় ২৭৩ শতাংশের বেশি অগ্রগতি হয়ে ২ হাজার ১১৯ মিলিয়ন মার্কিন ডলারে পৌঁছেছে। এর ফলে পশ্চিমবঙ্গ সহ পাঞ্জাব, হরিয়ানা, উত্তরপ্রদেশ, বিহার, মহারাষ্ট্রের প্রভৃতি রাজ্যের কৃষকরা উপকৃত হয়েছেন। উল্লেখ করা যেতে পারে ভারত চালের রপ্তানি ক্ষেত্রে বিশ্ব বাজেরের প্রায় ৫০ শতাংশ দখল করেছে।
সামুদ্রিক পণ্য সামগ্রীর রপ্তানির পরিমাণ ৭.৭১ বিলিয়ন মার্কিন ডলারে পৌঁছেছে। দেশের উপকূলীয় রাজ্যগুলির মধ্যে পশ্চিমবঙ্গ, অন্ধ্রপ্রদেশ, ওড়িশা, তামিলনাড়ু, গুজরাট ও কেরালা থেকে লক্ষণীয় হারে সামুদ্রিক পণ্যের রপ্তানি বেড়েছে। একইভাবে, পর পর দুই বছর মশলাপাতির রপ্তানি চার বিলিয়ন মার্কিন ডলার হয়েছে। ভারত থেকে কফি রপ্তানির পরিমাণ প্রথমবার ১ বিলিয়ন মার্কিন ডলার ছাড়িয়েছে।
কেন্দ্রীয় বাণিজ্য দপ্তর এবং একাধিক রপ্তানি প্রসার পর্ষদের ধারাবাহিক প্রয়াসের ফলে এই সাফল্য অর্জিত হয়েছে। দপ্তর কৃষিজ পণ্য সামগ্রীর রপ্তানি বাড়াতে রাজ্য সরকার ও জেলা প্রশাসনগুলিকেও উদ্যোগী হতে পরামর্শ দিয়েছে।
কোভিড-১৯ মহামারীর সময় ২০২০-র প্রথম ত্রৈমাসিকে চাহিদা বৃদ্ধি পায়। এর ফলে কৃষিজ সামগ্রীর রপ্তানির পরিমাণ বাড়ে। এমনকি রাশিয়া ও ইউক্রেনের মধ্যে চলতি সঙ্কটের সময় গম ও অন্যান্য খাদ্য শস্য সরবরাহের জন্য সারা বিশ্ব ভারতের দিকে তাকিয়ে রয়েছে। কেন্দ্রীয় বাণিজ্য দপ্তর কৃষিজ পণ্য সামগ্রীর রপ্তানিতে গত দু বছরে যে অগ্রগতি অর্জিত হয়েছে তা ধরে রাখতে তৎপর।
CG/BD/SKD/
(Visitor Counter : 472
প্রধানমন্ত্রীরদপ্তর
প্রধানমন্ত্রী নরেন্দ্র মোদীর সঙ্গে ব্রাজিলের প্রেসিডেন্ট লুইজ ইনাসিও লুলা দা সিলভা-র বৈঠক
নতুনদিল্লি ১০ সেপ্টেম্বর
নতুন দিল্লিতে জি-২০ শিখর সম্মেলনের ফাঁকে ১০ সেপ্টেম্বর প্রধানমন্ত্রী নরেন্দ্র মোদী ব্রাজিলের প্রেসিডেন্ট লুইজ ইনাসিও লুলা দা সিলভা-র সঙ্গে বৈঠক করেন।
জি-২০ সভাপতিত্বে ভারতের সাফল্যের জন্য প্রধানমন্ত্রীকে অভিনন্দন জানান ব্রাজিলের প্রেসিডেন্ট। অন্যদিকে, আগামী বছর জি-২০-র সভাপতিত্বের দায়িত্ব নিতে চলা ব্রাজিলকে শুভেচ্ছা জানান প্রধানমন্ত্রী। এক্ষেত্রে ভারতের পক্ষ থেকে সবধরনের সহায়তার আশ্বাস দিয়েছেন তিনি।
দুই নেতার আলোচনায়, জৈব-জ্বালানি, ওষুধ উৎপাদন, কৃষিভিত্তিক শিল্প, মহাকাশ ও উড়ান ক্ষেত্রে সহযোগিতা সহ নানা বিষয়ে ভারত-ব্রাজিল কৌশলগত অংশীদারিত্ব আরও জোরদার করে তোলা নিয়ে কথা হয়।
বৈঠকের পর প্রকাশ করা হয় একটি যৌথ বিবৃতি।
(AC/AC/CS…
প্রতিরক্ষামন্ত্রক
বর্ডার রোডস অরগানাইজেশন পাঞ্জাবের কাসোয়াল এনক্লেভকে দেশের অন্যান্য অংশের সঙ্গে জুড়তে ৪৮৪ মিটার দীর্ঘ স্থায়ী সেতু নির্মাণ করেছে
নয়াদিল্লি, ২২ এপ্রিল, ২০২০
সীমান্ত সড়ক সংস্থা  পাঞ্জাবের কাসোয়াল ছিট মহলে রাভি নদীর ওপর একটি স্থায়ী সেতু নির্মাণ করে দেশের বাকি অংশের সঙ্গে এই অঞ্চলের যোগাযোগ স্থাপন করেছে। ৩৫ বর্গ কিলোমিটার দীর্ঘ এই এনক্লেভ বা ছিট মহলের সঙ্গে এতদিন অস্থায়ী সেতু দিয়ে যাতায়াত করা হ’ত।
প্রতি বছর বর্ষার সময় অস্থায়ী কাঠের ভেলা দিয়ে বানানো এই সেতুটি ক্ষতিগ্রস্ত হ’ত। কোনও কোনও বছর রাভি নদীর প্রবল জলস্রোতে সেতুটি ভেঙ্গেও যেত। এর ফলে, রাভি নদীর দুই তীরে উর্বর হাজার হাজার একর জমির ফসল বর্ষার সময় কৃষকরা সংগ্রহ করতে পারতেন না। স্থানীয় মানুষ ও সেনাবাহিনী ছিট মহলের সঙ্গে স্থায়ী যোগাযোগ স্থাপনে সব মরশুমের উপযোগী একটি স্থায়ী সেতুর প্রয়োজনীয়তা অনুভব করেন। এর প্রেক্ষিতে বিআরও এই নদীর ওপর ছিট মহলের সঙ্গে যোগাযোগ স্থাপনে স্থায়ী সেতুর পরিকল্পনা গ্রহণ করে।
বিআরও-র ৪৯তম টাস্কফোর্সের ১৪১ নম্বর ড্রেন মেন্টেন্যান্স কয় ৪৮৪ মিটার দীর্ঘ এই সেতুটি নির্মাণ করেছে। এই সেতুটি নির্মাণে খরচ পড়েছে ১৭ কোটি ৮৯ লক্ষ টাকা। সেতুটিতে মোট ১৬টি ৩০ মিটারেরও বেশি দীর্ঘ ১৬টি সেল রয়েছে। সীমান্ত সড়ক সংস্থা বৈশাখী উদযাপনের দিন এই সেতু ব্যবহারের জন্য খুলে দেওয়ার পরিকল্পনা নেয়। উদ্দেশ্য ছিল, কৃষকদের উৎপাদিত ফসল সহজেই বাজারে পৌঁছে দেওয়া। সীমান্ত সড়ক সংস্থার মহানির্দেশক লেঃজেঃ হরপাল সিং জানিয়েছেন, সড়ক নির্মাণের কাজে যুক্ত সীমান্ত সড়ক সংস্থার কর্মীরা কোভিড-১৯ এর প্রেক্ষিতে আগাম সবরকম সতর্কতা অনুসরণ করেছে।
(CG/BD/SB
প্রধানমন্ত্রীরদপ্তর
চেয়ারম্যান হিসেবে দায়িত্ব পালনের সময় ভারতে এসসিও শীর্ষ সম্মেলন
নয়াদিল্লি, ৩০ মে, ২০২৩
ভারত ২০২২-এর ১৬ সেপ্টেম্বর সামারকান্দ শীর্ষ সম্মলনে এসসিও গোষ্ঠীর চেয়ারম্যানের দায়িত্ব গ্রহণ করে। এই গোষ্ঠীর বিভিন্ন সদস্য রাষ্ট্রগুলি পর্যায়ক্রম চেয়ারম্যানের দায়িত্ব পালন করে। চেয়ারম্যান হিসেবে দায়িত্ব পালনের সময় ভারত এসসিও গোষ্ঠীর রাষ্ট্রপ্রধানদের পরিষদের ২৩তম সম্মেলন আয়োজন করবে। ভার্চ্যুয়াল পদ্ধতিতে ৪ জুলাই সম্মেলন অনুষ্ঠিত হবে। প্রধানমন্ত্রী শ্রী নরেন্দ্র মোদী এই সম্মেলনের নেতৃত্ব দেবেন।
সম্মেলনে চিন, রাশিয়া, কাজাখস্তান, কিরগিজস্তান, পাকিস্তান, তাজিকিস্তান এবং উজবেকিস্তান – অর্থাৎ, এসসিও গোষ্ঠীর সদস্য রাষ্ট্রগুলিকে আমন্ত্রণ জানানো হয়েছে। এছাড়াও, পর্যবেক্ষক রাষ্ট্র হিসেব ইরান, বেলারুশ ও মঙ্গোলিয়া আমন্ত্রণ পেয়েছে। তুর্কমেনিস্তানকে অতিথি হিসেবে আমন্ত্রণ জানানো হয়েছে। এসসিও-র সেক্রেটারিয়েট এবং এসসিও র্যাটস-এর প্রধানরাও সম্মেলনে উপস্থিত থাকবেন। এঁরা ছাড়াও রাষ্ট্রসঙ্ঘ, আসিয়ান, সিআইএস, সিএসটিও, ইএইইউ ও সিআইসিএ-র প্রধানদেরও সম্মেলনে উপস্থিত থাকার কথা।
এবারের সম্মেলনে মূল ভাবনা - ‘সুরক্ষিত এসসিও গড়ার লক্ষ্যে’। এই সুরক্ষার বিষয়টি প্রধানমন্ত্রী ২০১৮-র এসসিও-র শীর্ষ সম্মেলনে তুলে ধরেন যার মধ্যে সুরক্ষা, অর্থনীতি, ব্যবসা-বাণিজ্য, যোগাযোগ ব্যবস্থা, একতা, সার্বভৌমত্ব ও আঞ্চলিক অখণ্ডতার প্রতি শ্রদ্ধা প্রদর্শন এবং পরিবেশ রয়েছে। এসসিও-র চেয়ারম্যান হিসেবে প্রতিটি বিষয় নিয়ে ভারত আলোচনা করবে।
চেয়ারম্যান হিসেব দায়িত্ব পালনের সময় ভারত সহযোগিতার ক্ষেত্রকে আরও প্রসারিত করেছে। স্টার্ট-আপস ও উদ্ভাবন, চিরায়ত ওষুধ, ডিজিটাল অন্তর্ভুক্তি, যুব সম্প্রদায়ের ক্ষমতায়ন এবং অখণ্ড বৌদ্ধ ঐতিহ্যকে যুক্ত করা হয়েছে। আমাদের রাষ্ট্রগুলির মধ্যে যে ঐতিহাসিক বন্ধন রয়েছে তার স্বীকৃতিস্বরূপ বিভিন্ন দেশের নাগরিকদের মধ্যে যোগাযোগ আরও বৃদ্ধি করার লক্ষ্যে ভারত কাজ করছে। ২০২২-২৩ সময়কালে এসসিও-র প্রথম সাংস্কৃতিক ও পর্যটন রাজধানী হিসেব বারাণসীকে স্বীকৃতি দেওয়া হয়েছে। এই শহরে বিভিন্ন সামাজিক ও সাংস্কৃতিক অনুষ্ঠানের আয়োজন করা হয়।
এসসিও-র চেয়ারম্যান হিসেবে ভারত সদস্য রাষ্ট্রগুলির সঙ্গে পারস্পরিক স্বার্থ-সংশ্লিষ্ট সহযোগিতাকে আরও বৃদ্ধি করতে উৎসাহিত হয়েছে। ১৪টি মন্ত্রীপর্যায়ের বৈঠকের পাশাপাশি মোট ১৩৪টি বৈঠক ও নানা কর্মসূচির আয়োজন করা হয়। এই সংগঠনে ইতিবাচক ও গঠনমূলক ভূমিকা পালনে ভারত অঙ্গীকারবদ্ধ। চেয়ারম্যান হিসেবে দায়িত্ব পালনের সময় এসসিও শীর্ষ সম্মেলনকে সফল করে তোলার ক্ষেত্রে ভারত সব ধরনের উদ্যোগ নিয়েছে।
CG/CB/DM/…..
(
স্বাস্থ্যওপরিবারকল্যাণমন্ত্রক
মন্ত্রিগোষ্ঠীর কোভিড–১৯ এর বর্তমান পরিস্থিতি এবং গৃহীত পদক্ষেপের বিষয়ে পর্যালোচনা
নতুনদিল্লি, ৯ এপ্রিল, ২০২০
কোভিড–১৯ এর পরিস্থিতির মোকাবিলায় গঠিত মন্ত্রীগোষ্ঠীর উচ্চপর্যায়ের বৈঠক আজ নতুনদিল্লীর নির্মাণভবনে অনুষ্ঠিত হয়েছে। কেন্দ্রীয়স্বাস্থ্য ও পরিবার কল্যাণ মন্ত্রী ডক্টর হর্ষবর্ধনের পৌরহিত্যে এই বৈঠকে অসামরিক বিমান চলাচল মন্ত্রী শ্রী হরদীপ সিং পুরী, বিদেশমন্ত্রী ডক্টর এস জয়শঙ্কর,স্বরাষ্ট্র প্রতিমন্ত্রী শ্রী নিত্যানন্দ রাই, জাহাজ চলাচল, রসায়ন এবং সার দপ্তরের প্রতিমন্ত্রী শ্রী মনসুখ মান্ডভিয়া, স্বাস্থ্য ও পরিবার কল্যাণ দপ্তরের প্রতিমন্ত্রী শ্রী অশ্বিনী কুমার চৌবে, নীতি আয়োগের সদস্য ডক্টর বিনোদ কুমার পাল, চীফ অফ ডিফেন্স স্টাফ শ্রী বিপিন রাওয়াত বৈঠকে উপস্থিত ছিলেন।
বৈঠকে এই রোগের প্রতিরোধে কেন্দ্র এবং রাজ্যগুলির সামাজিক ব্যবধান রক্ষার বিষয় নিয়ে আলোচনা হয়। বিভিন্ন রাজ্যে যথেষ্ট পরিমাণে কোভিড–১৯ হাসপাতাল তৈরি, ব্যক্তিগত সুরক্ষার সামগ্রী, ভেন্টিলেটর সহ চিকিৎসার বিভিন্ন সরঞ্জাম সরবরাহের বিষয়ে আলোচনা হয়েছে।
ডক্টর হর্ষবর্ধন কোভিড–১৯ মহামারীর বিরুদ্ধে যুদ্ধে যে সমস্ত চিকিৎসক এবং স্বাস্থ্যকর্মীরা প্রথম সারিতে থেকে লড়াই করছেন, তাদের প্রতি সমাজের দায়বদ্ধতার বিষয়টি উল্লেখ করেন। তিনি কোনো গুজব এবং অসমর্থিত তথ্য এই সংকটের সময়ে না ছড়াতে অনুরোধ করেন। এই পরিস্থিতিতে এই তিনটি ওয়েবসাইটে এই রোগের বিষয়ে সঠিক তথ্য জানা যাবে। www.mohfw.gov.in www.icmr.nic.in www.pib.gov.in কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in .- এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে।
(CG/CB
প্রধানমন্ত্রীরদপ্তর
কেন্দ্রীয় সশস্ত্র পুলিশ বাহিনীতে কনস্টেবল  পদের পরীক্ষা ১৩টি আঞ্চলিক ভাষায় নেওয়ার স্বরাষ্ট্র মন্ত্রকের সিদ্ধান্তের প্রশংসা প্রধানমন্ত্রীর
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী স্বরাষ্ট্র মন্ত্রকের কেন্দ্রীয় সশস্ত্র পুলিশ বাহিনীতে কনস্টেবল  পদের পরীক্ষা ১৩টি আঞ্চলিক ভাষায় নেওয়ার সিদ্ধান্তকে যুগান্তকারী আখ্যা দিয়েছেন।
স্বরাষ্ট্র মন্ত্রকের ট্যুইটের প্রত্যুত্তরে প্রধানমন্ত্রী বলেন :
“যুগান্তকারী এই সিদ্ধান্তে তরুণ সম্প্রদায়ের আকাঙ্ক্ষা নতুন ডানা মেলবে। আমাদের নানাবিধ প্রয়াসের অন্যতম একটি দিক হল কারোর স্বপ্ন পূরণের ক্ষেত্রে ভাষা যেন কোনভাবে প্রতিবন্ধক না হয়ে দাঁড়ায় তা নিশ্চিত করা।”
(PG/AB/DM/
অর্থমন্ত্রক
রিজার্ভ ব্যাঙ্কের পঞ্চম দ্বি-মাসিক আর্থিক নীতি সংক্রান্ত অর্থ মন্ত্রকের বিবৃতি
নয়াদিল্লি, ৬ ডিসেম্বর, ২০১৮
অর্থনীতির চলতি ধারা ও ভবিষ্যৎ সম্ভাবনা মূল্যায়নের ভিত্তিতে আর্থিক নীতি কমিটি তাদের পঞ্চম দ্বি-মাসিক বিবৃতি বুধবার  প্রকাশ করেছে। তাতে রেপো রেট  সংক্রান্ত নীতি বজায় রেখে ৬.৫ শতাংশতে বেঁধে রাখার সিদ্ধান্ত গৃহীত হয়েছে।
রিজার্ভ ব্যাঙ্কের অক্টোবর, ২০১৮-তে অনুষ্ঠিত চতুর্থ বৈঠকে গড় অভ্যন্তরীণ বৃদ্ধির  পূর্বাভাস ৭.৪ শতাংশ থাকবে বলে জানানো হয়েছিল। এবারের বৈঠকেও জিডিপি-র আগাম আভাস একই রাখা হয়েছে। ২০১৮-১৯ ও ২০১৯-২০-র প্রথম ত্রৈমাসিকে মুদ্রাস্ফীতির আগাম আভাস অক্টোবরে প্রকাশিত হারের থেকে কম ধরা হয়েছে।
অর্থনীতি বিষয়ক দপ্তরের সচিব শ্রী সুভাষ চন্দ্র গার্গ এক বিবৃতিতে জানিয়েছেন যে রিজার্ভ ব্যাঙ্কের আর্থিক নীতি কমিটির বৃদ্ধি মুদ্রাস্ফীতি সংক্রান্ত চিন্তাভাবনায় সরকারের এই সংক্রান্ত মূল্যায়নের সঙ্গে মিল রয়েছে। শ্রী গার্গ বলেন, সরকার আর্থিক নীতি কমিটির মূল্যায়ন গ্রহণ করেছে। রেপো রেট একই হারে বজায় রাখার নীতিগত সিদ্ধান্তটি সরকার ইতিমধ্যে লক্ষ্য করেছে। এই নীতিগত সিদ্ধান্তে সম্ভবত সামান্য হের-ফেরের প্রয়োজন ছিল বলেও তিনি জানান।
রিজার্ভ ব্যাঙ্ক সিদ্ধান্ত নিয়েছে ২০১৯-এর জানুয়ারি থেকে ছয়টি ত্রৈমাসিক কিস্তিতে এস এল আর  হারে ১৯.৫ শতাংশ থেকে কমিয়ে ১৮ শতাংশ করবে।
অর্থনীতি বিষয়ক সচিত শ্রী গার্গ আরও বলেন, এই সিদ্ধান্ত সরকারি ঋণপত্রের ক্ষেত্রকে কিছুটা প্রভাবিত করবে।
SSS/SC/DM
(Visitor Counter : 99
ক্রেতা, খাদ্যএবংগণবন্টনমন্ত্রক
২০২২-২৩ খরিফ বিপণন মরশুমে ৫১৮ লক্ষ মেট্রিকটন চাল সংগ্রহের মাত্রা স্থির করা হয়েছে
রাজ্যের খাদ্য সচিবদের সঙ্গে এক বৈঠকে খরিফ শস্য সংগ্রহের সমস্যা ও সম্ভাবনা নিয়ে আলোচনা কেন্দ্রীয় খাদ্য ও গণবন্টন সচিবের
নয়াদিল্লি, ৩০ আগস্ট, ২০২২
কেন্দ্রীয় খাদ্য ও গণবন্টন তথা ক্রেতা স্বার্থ বিষয়ক মন্ত্রকের খাদ্য ও গণবন্টন দপ্তরের সচিব শ্রী সুধাংশু পান্ডের নেতৃত্বে আজ বিভিন্ন রাজ্যের খাদ্য সচিব ও ভারতীয় খাদ্য নিগমের প্রতিনিধিদের সঙ্গে এক বিশেষ বৈঠক অনুষ্ঠিত হয়। আসন্ন খরিফ বিপণন মরশুমে খরিফ শস্য সংগ্রহ সম্পর্কে বিস্তারিত আলোচনাই ছিল এদিনের বৈঠক আহ্বানের মূল উদ্দেশ্য। অন্ধ্রপ্রদেশ, আসাম, বিহার, ছত্তিশগড়, গুজরাট, হরিয়ানা, হিমাচলপ্রদেশ, জম্মু ও কাশ্মীর, ঝাড়খন্ড, কর্ণাটক, রাজস্থান, কেরল, মধ্যপ্রদেশ, মহারাষ্ট্র, ওড়িশা, পাঞ্জাব, তামিলনাড়ু, তেলেঙ্গানা, ত্রিপুরা, উত্তরপ্রদেশ, উত্তরাখন্ড ও পশ্চিমবঙ্গের খাদ্য দপ্তরের সচিব/প্রধান সচিব ও অন্যান্য প্রতিনিধিরা উপস্থিত ছিলেন আজকের বৈঠকে।
বৈঠকে জানানো হয় যে ২০২২-২৩ খরিফ মরশুমে ৫১৮ লক্ষ মেট্রিকটন চাল সংগ্রহের মাত্রা স্থির হয়েছে। পূর্ববর্তী খরিফ মরশুমে অর্থাৎ ২০২১-২২ সালে সংগৃহীত চালের পরিমাণ ছিল ৫০৯.৮২ লক্ষ মেট্রিকটন। বৈঠকে আলোচনাকালে খাদ্যশস্য সংগ্রহের আনুষঙ্গিক বিষয়গুলি নিয়েও মতবিনিময় করা হয়।
শ্রী পান্ডে বৈঠকে বলেন, বজরা সংগ্রহের ওপর বিশেষভাবে জোর দেওয়া প্রয়োজন। ২০২৩ সালটিকে আন্তর্জাতিক বজরা বর্ষ হিসেবে ঘোষণাই শুধু এর একমাত্র কারণ নয়, জলবায়ু পরিবর্তনের জন্যও বজরা সংগ্রহের ওপর বিশেষ জোর দেওয়া উচিত বলে মনে করা হচ্ছে। জলবায়ু পরিবর্তনের কারণে চাল ও গমের উৎপাদন নানাভাবে ক্ষতিগ্রস্ত হচ্ছে। ২০২২-২৩ খরিফ মরশুমে ১৩.৭০ লক্ষ মেট্রিকটন মোটা দানা শস্য সংগ্রহেরও প্রস্তাব করা হয়েছে বলে তিনি প্রসঙ্গত জানান। এর মধ্যে এ পর্যন্ত সংগৃহীত মোটা দানা শস্যের পরিমাণ হল ৬.৩০ লক্ষ মেট্রিকটন। খাদ্য শস্য সংগ্রহ ও মজুতের ক্ষেত্রে প্যাকেজিং-এর কিছু সমস্যার কথাও তিনি বৈঠকে তুলে ধরেন। এই সমস্যার নিরসনে ‘স্মার্ট জুট ব্যাগস’-এই নতুন প্রযুক্তির সাহায্যে জুট ব্যাগ উৎপাদনের সম্ভাব্যতা খতিয়ে দেখা হচ্ছে বলে শ্রী পান্ডে বৈঠকে অবহিত করেন।
PG/SKD/NS
(Visitor Counter : 79
প্রধানমন্ত্রীরদপ্তর
প্রধানমন্ত্রী লক্ষ্ণৌতে ৫ই ফেব্রুয়ারি প্রতিরক্ষা প্রদর্শনী ২০২০-র উদ্বোধনী অনুষ্ঠানে পৌরহিত্য করবেন
নয়াদিল্লি, ৩ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আগামী ৫ই ফেব্রুয়ারি  লক্ষ্ণৌতে প্রতিরক্ষা প্রদর্শনী ২০২০-র উদ্বোধনী অনুষ্ঠানে পৌরহিত্য করবেন।
দ্বিবার্ষিক প্রতিরক্ষা প্রদর্শনীর এটি একাদশ সংস্করণ। এবারের প্রদর্শনীতে এক হাজারেরও বেশি জাতীয় ও আন্তর্জাতিক সংস্থা অংশ নিচ্ছে। এখনও পর্যন্ত ভারতে এটিই সর্ববৃহৎ প্রতিরক্ষা প্রদর্শনী হয়ে উঠতে চলেছে।
এবারের প্রদর্শনীর বিষয় হল, ‘ভারত : উদীয়মান প্রতিরক্ষা উৎপাদন কেন্দ্র’। এ ধরনের প্রদর্শনী আয়োজনের উদ্দেশ্য হল, প্রতিরক্ষা ক্ষেত্রের সর্বাধুনিক প্রযুক্তিগুলিকে একত্রিত করে সরকারি-বেসরকারি ও স্টার্ট-আপ ক্ষেত্রের জন্য প্রতিরক্ষা সামগ্রী উৎপাদনের সুযোগ-সুবিধা সম্পর্কে সচেতন করা। এই প্রদর্শনীতে দেশের প্রতিরক্ষা ও নিরাপত্তা সংক্রান্ত সংশ্লিষ্ট সমস্ত বিষয়কে অন্তর্ভুক্ত করা হয়েছে।
প্রদর্শনীর আরেকটি গুরুত্বপূর্ণ বিষয় হল, প্রতিরক্ষা ক্ষেত্রে ডিজিটাল রূপান্তরণ। এ ধরনের বিষয়কে প্রদর্শনীতে সামিল করার উদ্দেশ্যই হল নতুন প্রযুক্তির প্রয়োগের মাধ্যমে ভবিষ্যতে যুদ্ধক্ষেত্রের পরিস্থিতির ওপর আরও গুরুত্ব দেওয়া।
প্রদর্শনীর উদ্বোধনের পর প্রধানমন্ত্রী শ্রী মোদী ভারত ও উত্তরপ্রদেশের মণ্ডপ দুটি ঘুরে দেখবে।
প্রদর্শনীতে ভারতীয় মণ্ডপে প্রতিরক্ষা ক্ষেত্রে সরকারি-বেসরকারি অংশীদারিত্বের পাশাপাশি, ক্ষুদ্র ও মাঝারি শিল্প সংস্থাগুলিকেও কাজে লাগানোর নানা দিক তুলে ধরা হয়েছে। এছাড়াও, প্রতিরক্ষা ক্ষেত্রের বিকাশে এক অনুকূল পরিবেশ গড়ে তোলার বিষয়টিও থাকছে।
উত্তরপ্রদেশ মণ্ডপে রাজ্যের শক্তিশালী শিল্পক্ষেত্র ও সুযোগ-সুবিধা সহ প্রতিরক্ষা করিডরে বিনিয়োগের বিশেষ সম্ভাবনার দিকগুলি স্থান পেয়েছে। এছাড়াও, উত্তরপ্রদেশ সরকার সমৃদ্ধ সাংস্কৃতিক ঐতিহ্য জনসমক্ষে তুলে ধরতে একাধিক সাংস্কৃতিক অনুষ্ঠানের আয়োজন করেছে। প্রদর্শনীতে আসা মানুষজন ‘টেন্ট সিটি’র অভিজ্ঞতা উপলব্ধি করতে পারবেন।
প্রধানমন্ত্রী শ্রী মোদী প্রদর্শনীতে ভারতীয় মণ্ডপ ও উত্তরপ্রদেশ মণ্ডপ ঘুরে দেখার পর ভূমি থেকে নিক্ষেপযোগ্য ও আকাশ থেকে নিক্ষেপযোগ্য ব্যবস্থা এবং নৌ-বাহিনীর ক্ষমতা প্রত্যক্ষ করবেন।
এবারের প্রদর্শনীতে ৭০টিরও বেশি দেশ অংশগ্রহণ করতে চলেছে। এর ফলে, প্রদর্শনীটি আন্তর্জাতিক পর্যায়ে অন্যতম বৃহৎ প্রদর্শনী হয়ে উঠবে।
প্রদর্শনীতে একাধিক সমঝোতাপত্র স্বাক্ষরিত হবে বলে মনে করা হচ্ছে যার ফলে, বাণিজ্যিক ক্ষেত্রে সহযোগিতা আরও বাড়বে।
CG/BD/DM
(Visitor Counter : 84
অর্থমন্ত্রক
পশ্চিমবঙ্গের কাস্টমস্ কমিশনারেটের আধিকারিকরা , শহরের প্রাণকেন্দ্রে ২ জন চোরা চালানকারীর কাছ থেকে ১ লক্ষ মার্কিন ডলার উদ্ধার করেছেন
কলকাতা, ১৭ মার্চ, ২০২১
পশ্চিমবঙ্গের কাস্টমস কমিশনারেটের আধিকারিকরা ,মঙ্গলবার সন্ধ্যায় শহরের প্রাণকেন্দ্রে নদীয়া জেলার দু’জন চোরা চালানকারীর কাছ থেকে ১লক্ষ মার্কিন ডলার উদ্ধার করেছেন। ভারতীয় মুদ্রায় যার মূল্য ৭২ লক্ষ ৪৯ হাজার টাকা।জিজ্ঞাসাবাদের জন্য তাদের আটক করা হয়েছে।
সুনির্দিষ্ট তথ্যের ভিত্তিতে আধিকারিকরা তল্লাশি অভিযান চালান। ওই দুই ব্যক্তিকে শহরের মির্জা গালিব স্ট্রিট থেকে আটক করেন ঐ আধিকারিকরা। তাদের কাছ থেকে ওই বিশাল পরিমাণ অর্থ উদ্ধার হয়। বর্তমানে ঘটনাটির তদন্ত চলছে।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৬ জুন, ২০২১
ভারতে সুস্পষ্টভাবে করোনায় আক্রান্তের সংখ্যা কমে ৮ লক্ষ ৬৫ হাজার ৪৩২
প্রায় ৭০ দিন পর সুস্পষ্টভাবে আক্রান্তের সংখ্যা কমে ৯ লক্ষের নীচে
দেশে গত ২৪ ঘণ্টায় নতুন করে আক্রান্তের সংখ্যা ৬২ হাজার ২২৪
এখনও পর্যন্ত করোনামুক্ত হয়েছেন ২ কোটি ৮৩ লক্ষ ৮৮ হাজার ১০০ জন
দেশে গত ২৪ ঘণ্টায় আরোগ্যলাভ করেছেন ১ লক্ষ ৭ হাজার ৬২৮ জন
দৈনিক-ভিত্তিতে সুস্থতার সংখ্যা লাগাতার ৩৪ দিন দৈনিক আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৫.৮০ শতাংশ
সাপ্তাহিক-ভিত্তিতে আক্রান্তের হার কমে ৫ শতাংশের নীচে, বর্তমানে এই হার ৪.১৭ শতাংশ
দৈনিক-ভিত্তিতে আক্রান্তের ৩.২২ শতাংশ, পরপর ৯ দিন ৫ শতাংশের নীচে
দেশে নমুনা পরীক্ষা ক্রামাগত বেড়েছে – মোট নমুনা পরীক্ষা হয়েছে ৩৮ কোটি ৩৩ লক্ষ
দেশব্যাপী টিকাকরণ অভিযানের আওতায় এখনও পর্যন্ত ২৬ কোটি ১৯ লক্ষ টিকার ডোজ দেওয়া হয়েছে
CG/BD/SB
(Visitor Counter : 148
অর্থমন্ত্রক
রাষ্ট্রায়ত্ত ব্যাঙ্কগুলির শীর্ষ কর্তাদের সঙ্গে ব্যাঙ্কগুলির কাজকর্ম পর্যালোচনায় অর্থমন্ত্রী
নয়াদিল্লি, ২০ সেপ্টেম্বর, ২০১৯
কেন্দ্রীয় অর্থমন্ত্রী শ্রীমতী নির্মলা সীতারমন বৃহস্পতিবার রাষ্ট্রায়ত্ত ব্যাঙ্কগুলির শীর্ষকর্তাদের সঙ্গে ব্যাঙ্কের কাজকর্ম পর্যালোচনা করেছেন। অর্থ ব্যবস্থাকে সুদৃঢ় করতে আর্থিক বিকাশে সহায়তার জন্য সংশ্লিষ্ট সবপক্ষের সঙ্গে বিস্তারিত আলাপ-আলোচনার পর গত ২৩শে আগস্ট থেকে যে সমস্ত পদক্ষেপের কথা ঘোষণা করা হয়েছে, তার রূপায়ণের বিষয়টি অর্থমন্ত্রী বৈঠকে পর্যালোচনা করেছেন।
ব্যাঙ্কের কাজকর্ম নিয়ে আলোচনার সময় আর্থিক চাহিদা অনুযায়ী ঋণ সহায়তা, সমস্যাদীর্ণ ক্ষেত্রগুলিতে স্বল্প সুদে ঋণ সহায়তা যোগানের মতো গুরুত্বপূর্ণ বিষয়গুলিতে জোর দেওয়া হয়। আগস্টের শেষে ব্যাঙ্ক ক্ষেত্রে সার্বিক ঋণদান বৃদ্ধি পেয়ে হয়েছে ১০.১ শতাংশ। প্রধান ক্ষেত্রগুলিতে ব্যাঙ্ক ঋণ সহায়তা অব্যাহত রয়েছে। ২০১৮ – ১৯ – এ অতিক্ষুদ্র, ক্ষুদ্র ও মাঝারি শিল্প ক্ষেত্রে ১১ লক্ষ ৮৩ হাজার কোটি টাকা ঋণ সহায়তা দেওয়া হয়েছে। আবাসন ক্ষেত্রে ব্যাঙ্কগুলির গৃহ ঋণের পরিমাণ ২০১৮ – ১৯ – এ ২ লক্ষ ১৯ হাজার কোটি টাকায় পৌঁছেছে। গত ২৩শে আগস্টে যে সমস্ত ঘোষণা করা হয়েছিল, তার প্রেক্ষিতে ব্যাঙ্কগুলি যৌথভাবে ঋণদান বাড়াতে ইতিমধ্যেই ব্যাঙ্ক বহির্ভূত আর্থিক প্রতিষ্ঠানগুলির সঙ্গে ১৪টি সমঝোতা স্বাক্ষর করেছে। এ ধরনে আরও ৩৬টি সমঝোতা স্বাক্ষরের পরিকল্পনা রয়েছে। যৌথভাবে ঋণদানের ফলে ঋণ গ্রহীতারা আরও সহজেই ঋণ সহায়তা পাবেন। পক্ষান্তরে, ব্যাঙ্ক এবং ব্যাঙ্ক বহির্ভূত আর্থিক প্রতিষ্ঠানগুলিও লাভবান হবে। রিজার্ভ ব্যাঙ্কের পলিসির হার কমানোর প্রেক্ষিতে ঋণদানের হার পর্যালোচনার সময় জানানো হয় ব্যাঙ্কগুলিও গত আগস্ট মাস পর্যন্ত ২৭ বেসিস পয়েন্ট সুদের হার কমিয়েছে। চলতি মাসে ১৮টি রাষ্ট্রায়ত্ত ব্যাঙ্কের মধ্যে আরও ১০টি ব্যাঙ্ক অতিরিক্ত ১৫ থেকে ৫ বেসিস পয়েন্ট পর্যন্ত হার কমানোর নীতি কার্যকর করেছে।
রাষ্ট্রায়ত্ত ব্যাঙ্কগুলির প্রধানরা বৈঠকে অর্থমন্ত্রীকে আশ্বাস দিয়ে জানান যে, ব্যাঙ্কগুলির সংযুক্তিকরণ প্রক্রিয়ার দরুণ ঋণদান সংক্রান্ত সিদ্ধান্ত গ্রহণ প্রক্রিয়ায় কোনও রকম প্রভাব পড়বে না।
CG/BD/SB
(Visitor Counter : 83
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং সেনা সদর কার্যালয়গুলির পুনর্গঠনের সিদ্ধান্ত অনুমোদন করলেন
নয়াদিল্লি, ২১ অগাস্ট, ২০১৯
প্রতিরক্ষা মন্ত্রী শ্রী রাজনাথ সিং সেনা সদর কার্যালয়গুলির পুনর্গঠনের সিদ্ধান্ত অনুমোদন করেছেন। সেনা সদর কার্যালয়গুলির পক্ষ থেকে যে অভ্যন্তরীণ সমীক্ষা চালানো হয় তার ভিত্তিতেই এই অনুমোদন। এই প্রেক্ষিতেই সিদ্ধান্ত হয়েছে যে সেনা প্রধানের অধীনে এক পৃথক নজরদারি সেল গঠন করা হবে যেখানে সেনার তিন শাখার প্রতিনিধিত্ব থাকবে। এই নজরদারি সেলে সেনাবাহিনী, বিমানবাহিনী ও নৌ-বাহিনীর একজন করে কর্ণেল পর্যায়ের আধিকারিক থাকবেন। সেনা সদর কার্যালয়গুলিতে কর্মরত আধিকারিকদের নিয়েই এই সেল গঠন করা হবে।
একইভাবে, মানবাধিকারের বিষয়গুলিতে আরও বেশি গুরুত্ব দেওয়ার জন্য উপ-সেনা প্রধানের অধীনে একটি আলাদা বিভাগ গড়ে তোলা হবে। এই বিভাগের দায়িত্বে থাকবেন মেজর জেনারেল পদাধিকারীরা, এঁরা সকলেই উপ-সেনা প্রধানের অধীনে কাজ করবেন। এই বিভাগ মানবাধিকার লঙ্ঘনের বিষয়টি খতিয়ে দেখবে। আরও সিদ্ধান্ত হয়েছে যে, মানবাধিকারের ঘটনাগুলিতে স্বচ্ছতা বজায় রেখে তদন্ত চালানোর জন্য এসএসপি বা এসপি পদমর্যাদার একজন আধিকারিককে ডেপুটেশনের ভিত্তিতে নিয়োগ করা হবে।
ফিল্ড আর্মি ইউনিট গঠনের জন্য সেনা সদর দপ্তর থেকে ২০৬ জন আধিকারিককে বিভিন্ন ইউনিটের দায়িত্বে নিয়োগ করা হবে। এই আধিকারিকদের মধ্যে মেজর জেনারেল পদমর্যাদার তিনজন, ব্রিগেডিয়ার পদমর্যাদার আটজন, কর্ণেল পদমর্যাদার নয়জন এবং লেফটেন্যান্ট কর্ণেল বা মেজর পদমর্যাদার ১৮৬ জন আধিকারিক থাকছেন।
CG/BD/DM
(Visitor Counter : 95
প্রধানমন্ত্রীরদপ্তর
প্রধানমন্ত্রী গলফ খেলোয়াড় অদিতি অশোকের ক্রীড়া নৈপুণ্য ও দৃঢ়তার প্রশংসা করেছেন
নয়াদিল্লি, ০৭ অগাস্ট, ২০২১
প্রধানমন্ত্রী শ্রী নরেন্দ্র মোদী অলিম্পিকে অসাধারণ ক্রীড়া নৈপুণ্য প্রদর্শন ও মানসিক দৃঢ়তার জন্য গলফ্ খেলোয়াড় অদিতি অশোকের প্রশংসা করেছেন।
এক ট্যুইটে প্রধানমন্ত্রী বলেছেন, “দারুণ খেলা দেখিয়েছেন @aditigolf ! আপনি #tokyo2020’তে অসাধারণ ক্রীড়া নৈপুণ্য ও দৃঢ়তা দেখিয়েছেন। খুব অল্পের জন্য পদক হাতছাড়া হলেও আপনি যে ক্রীড়া নৈপুণ্য দেখিয়েছেন, তা কোনও ভারতীয় থেকে কম নয়। এমনকি, আপনি অন্যদের কাছে দৃষ্টান্ত হয়ে উঠেছেন। আপনার ভবিষ্যৎ প্রচেষ্টায় শুভ কামনা জানাই”।
CG/BD/SB
(
সারওরসায়নমন্ত্রক
মূল্যের সফল নজরদারী ব্যবস্থার জন্য কৃষকরা সস্তায় সার পাচ্ছেনঃ শ্রী গৌড়া
নতুনদিল্লি, ২১শে আগস্ট, ২০২০
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া জানিয়েছেন, পুষ্টিভিত্তিক ভর্তুকি ব্যবস্থায় দেশে সব ধরণের সারের উৎপাদন বা আমদানী ব্যয়ের উপর সার দপ্তর নজরদারী শুরু করেছে। এর ফলে সার উৎপাদক সংস্থাগুলি স্বেচ্ছায় আত্মনিয়ন্ত্রণ ব্যবস্থাপনা চালু করেছে। আন্তর্জাতিক বাজারেও তরল প্রাকৃতিক গ্যাসের, গ্যাসিয় অবস্থায় ফিরিয়ে দেবার প্রক্রিয়াটির খরচ কমেছে। এই সবের সুফল কৃষকরা পাচ্ছেন।
ডায়মোনিয়াম ফসফেট, অ্যামোনিয়াম সালফেট সহ অন্যান্য নানা ধরণের সার উৎপাদনে তরল প্রাকৃতিক গ্যাসের গ্যাসিয় অবস্থায় ফিরিয়ে দেবার প্রক্রিয়াটি ব্যবহৃত হয়।
মন্ত্রী জানিয়েছেন, আগস্ট মাসে প্রতি মেট্রিক টনে ডায়মোনিয়াম ফসফেটের দাম ২৪৬২৬টাকা। গতবছরে এই সময়ে এর দাম ছিল ২৬,৩৯৬ টাকা। অন্যদিকে ১৮ রকমের এনপিকে সারের মধ্যে ১৫টি সারের দাম, গতবছরের এই সময়ের থেকে কমে গেছে। গত বছর অ্যামোনিয়াম সালফেটের দাম আগস্ট মাসে ছিল প্রতি মেট্রিক টনে ১৩২১৩টাকা। এই বছর আগস্টে সেই দাম হয়েছে ১৩১৪৯ টাকা।
দেশের প্রতিটি কৃষকের কাছে যথাযথ দামে মধ্যে সার পৌঁছে দিতে সার দপ্তর দায়বদ্ধ।
(CG/CB